Síðan aðgerðum sem embætti landlæknis lagði til að hrint yrði í framkvæmd vegna alvarlegrar stöðu á bráðamóttöku Landspítalans var framfylgt hefur staðan batnað . Nú bíða nokkru færri einstaklingar á deildum spítalans vegna útskriftarvanda en þegar úttektin var gerð er fram kemur í grein á vef Stjórnarráðsins . Embætti landlæknis réðst í gerð hlutaúttektar á bráðamóttökunni í desember 2018 vegna ábendingar um að mikið álag á móttökunni ógnaði öryggi sjúklinga . Í úttektarsýrslu kom fram að ekki eru til neinar skyndilausnir til að laga ástandið en embættið kom með tillögur yfir leiðir til að bæta það . Skýrsluna má lesa í heild sinni hérna . Ábendingar í níu liðum Ábendingarnar til heilbrigðisráðuneytisins voru í níu liðum og sneru einkum að því að efla þjónustu við aldraða , bæði með fjölgun hjúkrunarrýma og jafnframt með aukinni heimahjúkrun , fjölgun dagdvalarrýma og áherslu á heilsueflingu aldraðra . Einnig er í ábendingunum fjallað um aðgerðir til að efla mönnun , sérstaklega í störfum hjúkrunarfræðinga og sjúkraliða og um sérhæfða heimaþjónustu við veika aldraða . Í skýrslunni segir m.a. : „ Sá vandi sem hér um ræðir er aðallega tilkominn vegna tveggja þátta eins og áður hefur verið rætt , það er skorts á hjúkrunarrýmum og undirmönnunar , ekki síst meðal hjúkrunarfræðinga og sjúkraliða . Þessi vandi hefur verið til staðar um nokkurn tíma og áður verið bent á hann . Gripið hefur verið til margvíslegra aðgerða til mótvægis , bæði af hálfu Landspítala og stjórnvalda . Nú er svo komið að vandinn er af þeirri stærðargráðu að við þetta ástand verður ekki unað . Það getur skapað jarðveg fyrir óvænt atvik og hættu á frekara brottfall starfsfólks . “ Í greininni á vef Stjórnarráðsins kemur fram að tekist hafi að fjölga hjúkrunar - ög dagdvalarrýmum töluvert á nýliðnu ári og hafi það bætt ástandið svo um munar . Svandís Svavarsdóttir heilbrigðisráðherra segir vandan ekki verða leystan með einni aðgerð . „ Við leysum ekki vanda bráðamóttökunnar með einni aðgerð . Þetta er langhlaup þar sem markviss og viðvarandi vinna , útsjónasemi og framsýni er lykillinn að árangri . Mönnunarvandinn er þar meðal stórra verkefna og enn frekari efling heilsugæslunnar sem fyrsta viðkomustaðar fólks í heilbrigðiskerfinu sömuleiðis “ er haft eftir Svandísi .